甘露歌上呈留守門下侍郎
作者：米芾
朝代：宋

paragraphs: 太微淵默嚴不動，斗爲其車運中央。
四序回旋變造化，一杓直指無偏傍。
柄臣比之號八柱，一柱難闕各有當。
紹聖元年圖舊德，更公玉麟使過國。
屹然山立天子重，列作八柱扶天極。
天極尊嚴物有道，不減不溢常不忒。
均勞於外天闕柱，至今朝廷虛衮舄。
皇皇辟君明如日，安用動威偃禾木，表以甘露太和液。
飲太液，親壽益，公難老，歸致太平萬物好。